Andrej Bitov
Store norske leksikon,Språk og litteratur,Litteratur i verden,Europa,Russland og Sovjetunionens litteratur,Russlands nyere litteratur
Andrej Bitov var en russisk forfatter. Han regnes som en av pionerene i den russiske postmodernismen.
Bitov studerte fra 1955 ved Bergverkshøyskolen i Leningrad og deltok i flere ekspedisjoner til fjerne deler av Sovjetunionen. I 1958 begynte han å publisere noveller og fortellinger i litterære tidsskrifter. I 1979 var han delaktig i den såkalte Metropol-affæren, et illegalt utgitt samlebind med korttekster. Som resultat av dette hadde han publiseringsforbud til 1986. Under perestrojka og i postsovjetisk tid innehadde Bitov en sentral rolle i det russiske litterære livet, blant annet som visepresident og president i den russiske PEN-klubben.Hans hovedverk er Pusjkinhuset (Pusjkinskij dom, 1978), en kompleks roman om Russland, russisk kultur og russisk litteratur, der han bruker en modernistisk fortellerteknikk, inspirert av Joyce og Kafka. Les mer i Store norske leksikon Russlands litteratur